Read in English . Il-Pulizija ħelset mill-arrest mingħajr ma akkużat lil żewġ irġiel Maltin li ġew arrestati lbieraħ waqt ir-rejd li sar fil-Furjana, meta nqabad l-Albaniż li allegatament qatel lil Christian Pandolfino u Ivor Maciejowski ġo darhom f'Tas-Sliema l-ġimgħa li għaddiet. Il-ġurnali Times of Malta u Net News illejla rrappurtaw li ż-żewġ irġiel inħelsu wara li nstabu ġol-istess residenza fil-Furjana meta nqabad ir-raġel Albaniż ilbieraħ. L-Albaniż ta' 25 sena huwa s-suspettat ewlieni fil-qtil tal-koppja, li nqatlu b'sitt tiri ġo darhom stess. Il-Pulizija għadha qiegħda tfittex lil żewġ irġiel oħra li kienu parti mill-qtil, iżda t-TVM qal li l-Pulizija hija fiduċjuża li ssibhom ma ddumx. Id-dettalji mogħtija mill-Kummissarju tal-Pulizija Il-Pulizija tgħid li kien arrestat il-moħħ wara l-qtil doppju Waqt il-konferenza stampa li indirizza lbieraħ, il-Kummissarju tal-Pulizija Angelo Gafà qal li ż-żewġ irġiel Maltin inkwistjoni mhumiex suspettati b'involviment fil-qtil. It-Times tirrapporta li wieħed inħeles dalgħodu, u l-ieħor inħeles waranofsinhar. Wieħed minnhom allegatament kien qed jiġi investigat talli żamm lill-akkużat mistoħbi għandu, iżda jidher li jaf ma kienx konxju li l-persuna konċernata kienet allegatament involuta fi qtil. Il-Pulizija għandhom 48 siegħa biex iressqu lill-arrestat il-qorti b'akkuża. ONE News irrapporta li huwa x'aktarx jitressaq il-qorti għada filgħodu. Ilbieraħ ġie arrestat l-akkużat… u issa? Xi jmiss wara l-arrest tal-bieraħ? Il-qtil ta' Dr Chris Pandolfino u Ivor Maciejowski huwa s-sitt omiċidju din is-sena. L-ewwel aħbar ġimgħa ilu Jinqatlu żewġt irġiel f'Tas-Sliema .td_uid_3_5f47561b24b30_rand.td-a-rec-img{text-align:left}.td_uid_3_5f47561b24b30_rand.td-a-rec-img img{margin:0 auto 0 0}